ประกาศกระทรวงสาธารณสุขเรื่อง หลักเกณฑ์ วิธีการ และเงื่อนไขการแสดงคำหรือข้อความที่อาจก่อให้เกิดความเข้าใจผิดหรือจูงใจให้บริโภคในฉลากของบุหรี่ซิกาแรต บุหรี่ซิการ์ ยาเส้น หรือยาเส้นปรุงพ.ศ. ๒๕๖๑ อาศัยอำนาจตามความในมาตรา๕ วรรคหนึ่ง และมาตรา ๓๘ วรรคหนึ่ง แห่งพระราชบัญญัติควบคุมผลิตภัณฑ์ยาสูบ พ.ศ. ๒๕๖๐ รัฐมนตรีว่าการกระทรวงสาธารณสุขโดยคำแนะนำของคณะกรรมการควบคุมผลิตภัณฑ์ยาสูบแห่งชาติจึงออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศกระทรวงสาธารณสุขเรื่อง หลักเกณฑ์ วิธีการ และเงื่อนไขการแสดงคำหรือข้อความที่อาจก่อให้เกิดความเข้าใจผิดหรือจูงใจให้บริโภคในฉลากของบุหรี่ซิกาแรต บุหรี่ซิการ์ ยาเส้น หรือยาเส้นปรุง พ.ศ. ๒๕๖๑ข้อ ๒[๑] ประกาศนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปข้อ ๓ ฉลากบนซอง กล่อง ภาชนะบรรจุ หรือวัสดุหุ้มห่อบุหรี่ซิกาแรตบุหรี่ซิการ์ ยาเส้น หรือยาเส้นปรุงที่ผลิตหรือนำเข้ามาในราชอาณาจักร จะต้องไม่มีคำหรือข้อความดังต่อไปนี้(๑) mild medium light ultralight soft หรือ low tar รวมทั้งคำหรือข้อความอื่นใดที่มีความหมายในทำนองเดียวกัน อันอาจทำให้ผู้บริโภคเข้าใจว่าบุหรี่ซิกาแรตบุหรี่ซิการ์ ยาเส้น หรือยาเส้นปรุงนั้น มีอันตราย หรือมีระดับสารพิษน้อยกว่าบุหรี่ซิกาแรตบุหรี่ซิการ์ ยาเส้น หรือยาเส้นปรุงทั่วไป(๒) cool ice frost crisp fresh mint mellow rich orange cocoa full flavour หอม ละมุน ฉุน หรือ ฉุนพิเศษ รวมทั้งคำหรือข้อความที่แสดงกลิ่นหรือรส อันอาจจูงใจผู้บริโภคให้บริโภคบุหรี่ซิกาแรตบุหรี่ซิการ์ ยาเส้น หรือยาเส้นปรุงนั้น(๓) standard smooth delicious natural classic special genuine luminous extra extreme fine premium peak complete max comfort platinum high limited edition class secret new collection signature nano ดั้งเดิม สูตรเฉพาะ ต้นตำหรับ อย่างดี รุ่นพิเศษ รุ่นเฉพาะ ยอดนิยม หรือ คัดพิเศษ รวมทั้งคำหรือข้อความที่แสดงคุณสมบัติคุณลักษณะ คุณภาพ หรือความพิเศษบ่งเฉพาะอันอาจจูงใจผู้บริโภคให้บริโภคบุหรี่ซิกาแรตบุหรี่ซิการ์ ยาเส้น หรือยาเส้นปรุงนั้น(๔) high - mountain pour organic chemical-free special-curing hand-made หรือclean รวมทั้งคำหรือข้อความที่แสดงแหล่งที่มา ขั้นตอนหรือกระบวนการผลิตที่มีลักษณะพิเศษอันอาจจูงใจผู้บริโภคให้บริโภคบุหรี่ซิกาแรต บุหรี่ซิการ์ ยาเส้นหรือยาเส้นปรุงนั้น(๕) vitamin glutathione zinc sugar free healthy herb หรือ สมุนไพร รวมทั้งคำหรือข้อความที่แสดงถึงประโยชน์ต่อร่างกายสารอาหาร สารชูกำลังหรือวิตามินอันอาจจูงใจผู้บริโภคให้บริโภคบุหรี่ซิกาแรต บุหรี่ซิการ์ยาเส้นหรือยาเส้นปรุงนั้น(๖) women sexy beloved limited miss passionate true - love หรือ miracle รวมทั้งคำหรือข้อความที่สื่อความหมายลักษณะพิเศษหรือ ลักษณะเฉพาะกลุ่มอันอาจจูงใจผู้บริโภคให้บริโภคบุหรี่ซิกาแรต บุหรี่ซิการ์ ยาเส้นหรือยาเส้นปรุงนั้นข้อ ๔ ในกรณีที่ผู้ผลิตหรือผู้นำเข้าบุหรี่ซิกาแรต บุหรี่ซิการ์ ยาเส้นหรือยาเส้นปรุงมีความประสงค์แสดงคำหรือข้อความในฉลากบนซอง กล่อง ภาชนะบรรจุหรือวัสดุหุ้มห่อบุหรี่ซิกาแรต บุหรี่ซิการ์ ยาเส้นหรือยาเส้นปรุง นอกเหนือจากคำหรือข้อความตามข้อ๓ (๑) ถึง (๖) ให้เสนอคำหรือข้อความดังกล่าวต่ออธิบดีกรมควบคุมโรค เพื่อวินิจฉัยว่าเป็นคำหรือข้อความที่อาจก่อให้เกิดความเข้าใจผิดหรือจูงใจให้บริโภคหรือไม่คำวินิจฉัยชี้ขาดของอธิบดีกรมควบคุมโรคให้ถือเป็นที่สุดข้อ ๕ ประกาศฉบับนี้มิให้ใช้บังคับกับบุหรี่ซิกาแรตบุหรี่ซิการ์ ยาเส้นหรือยาเส้นปรุงที่ผลิตหรือนำเข้ามาในราชอาณาจักรในกรณีดังต่อไปนี้(๑) บุหรี่ซิกาแรต บุหรี่ซิการ์ ยาเส้นหรือยาเส้นปรุงที่ผลิตหรือนาเข้ามาเพื่อการจำหน่ายนอกราชอาณาจักรหรือนำเข้ามาเพื่อเป็นตัวอย่างในการทดสอบ วิเคราะห์ หรือวิจัยในห้องปฏิบัติการโดยมีหลักฐานในการผลิตหรือนำเข้ามาเพื่อการดังกล่าวอย่างชัดเจน(๒) บุหรี่ซิกาแรต บุหรี่ซิการ์ ยาเส้นหรือยาเส้นปรุง ที่ผู้เดินทางนำติดตัวเข้ามาตามจำนวนที่ได้รับการผ่อนผันให้นำติดตัวเข้ามาโดยไม่ต้องขออนุญาตจากเจ้าพนักงานตามประกาศกรมสรรพสามิต ทั้งนี้ เฉพาะเพื่อการบริโภคของผู้นั้นเท่านั้นข้อ ๖ บุหรี่ซิกาแรต บุหรี่ซิการ์ ยาเส้นหรือยาเส้นปรุงที่ผลิตหรือนำเข้ามาเพื่อจำหน่ายในราชอาณาจักรก่อนวันที่ประกาศฉบับนี้มีผลใช้บังคับ ให้ได้ยกเว้นไม่ต้องปฏิบัติตามประกาศฉบับนี้แต่ทั้งนี้ ต้องไม่เกินเก้าสิบวันนับแต่วันที่ประกาศฉบับนี้มีผลใช้บังคับข้อ ๗ ในกรณีมีปัญหาเกี่ยวกับการปฏิบัติหรือการดำเนินการตามประกาศฉบับนี้ให้อธิบดีกรมควบคุมโรคเป็นผู้วินิจฉัยชี้ขาดประกาศ ณ วันที่ ๒๔ กันยายน พ.ศ. ๒๕๖๑ปิยะสกล สกลสัตยาทรรัฐมนตรีว่าการกระทรวงสาธารณสุขพัชรภรณ์/ธนบดี/จัดทำ๑๘ ธันวาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๗๙ ง/หน้า ๑๖/๕ พฤศจิกายน ๒๕๖๑